Foto’s: Blitsbokke begin sterk in KaapstadFoto: GB Jordaan Die Blitsbokke het gisteraand 50 000 entoesiastiese toeskouers op sjampanje-rugby trakteer toe hulle Japan met 49-0 in hul openingswedstryd van die Kaapstad-sewestoernooi verrinneweer het. Seabelo Senatla, wat vandeesweek sy eie wynreeks begin bottel het, het sy 228ste en 229ste drie vir die Blitsbokke gedruk, terwyl Kurt-Lee Arendse ook vir twee drieë verantwoordelik was. Daarna het HTS Middelburg se trots, JC Pretorius, saam met Selvyn Davids en Ruhan Nel vir die ander drieë gedruk. Die Suid-Afrikaners speel later vandag teen Fidji en die VSA in hul ander groepwedstryde. Die kragmetings word regstreeks op Supersport1 uitgesaai. 13:51 teen Fidji 20:03 teen die VSA